### Beslutningstema

I denne sag skal det besluttes, om forslag til lokalplan nr. 154-210, Højer by, Bente Søndergaard, skal sendes i offentlig høring.

### Historik

I Højer har der været bevarende lokalplaner for bymidten siden 1990. [adresse] Initiativet har iværksat en udviklingsplan for Højer og etableret en Byfond, der har givet tilskud til renovering af bygninger indenfor den nuværende bevarende lokalplans afgrænsning, men fonden er ved at afslutte sit virke.

### Sagsfremstilling

Planforslaget er en bevarende lokalplan, der er udarbejdet for at videreføre visionerne i udviklingsplanen for Højer, fastholde resultaterne af Byfondens virke med istandsættelser af bygninger og tage udgangspunkt i den nuværende lokalplan.

Planområdet udgør et areal på ca. 27,7 ha og omfatter ud over bymidten området vest for [adresse], [adresse], Strandmeden og Heidi Lind. Nogle af områderne har ikke tidligere været lokalplanlagt.

Planen har bevarende bestemmelser for den eksisterende bebyggelse, optager bevaringsværdige bygninger og sikrer, at bygninger renoveres med respekt for den oprindelige arkitektur og byggestil og bestemmelser for nybyggeri. Det nye byrum mellem [adresse] og [adresse] opretholdes som opholds- og friareal sammen med byparken. Der udpeges træer, som er med til at understøtte bymiljøet og tre store typiske haver omfattes af et forbud mod udstykning for at bevare haverne. Der opretholdes mulighed for LAR-tiltag.

Lokalplanen er opdelt i fem delområder, hvor eksisterende lovlig anvendelse må opretholdes. I fire delområder er der tilføjet øvrige ferie- og fritidsformål og i tre delområder er der tilføjet publikumsorienteret serviceerhverv for at styrke kunsthåndværkerne i området og understøtte turismen ved at give mulighed for overnatningsfaciliteter og spisesteder mm.

Planforslaget er blevet screenet i henhold til Miljøvurderingsloven. Det er vurderet, at der ikke skal foretages en miljøvurdering af planforslaget. Denne beslutning har været i forhøring ved berørte myndigheder, som ikke har haft bemærkninger til dette.

Parallelt med lokalplanforslaget behandler Klima-, Vækst og Udviklingsudvalget et forslag til kommuneplantillæg for Højer by, som vil danne plangrundlaget for lokalplanen. Efter planlovens hieraki, må der ikke vedtages en lokalplan, før der ligger en godkendt kommueplanramme, da en lokalplan ikke må være i modstrid med kommuneplanens ramme og retningslinjer.

### Lovgrundlag

Planloven

Miljøvurderingsloven

### Direktøren for Teknik/Miljø, Service og Beskæftigelse indstiller,

at forslag til lokalplanen sendes i offentlig høring i 8 uger, og

at indstillingen videresendes til Kommunalbestyrelsen.

Beslutning fra Teknik- og Miljøudvalget, 7. februar 2023, pkt. 6:

Indstillingen anbefales.

Beslutning fra Økonomiudvalget, 9. februar 2023, pkt. 17:

Indstillingen anbefales.

### Beslutning

Indstillingen godkendt.